stanford-oval/wikipedia huggingface dataset:
הבראיזם
לקריאה נוספת

פניה עוז-זלצברגר, ‏שורשים יהודיים של הרפובליקה המודרנית, תכלת 13, סתיו תשס"ג, 2002
Philippe Bobichon, La polémique contre les juifs dans les travaux des hébraïsants chrétiens de France in Gilbert Dahan and Annie Noblesse-Rocher (dir.), Les hébraïsants chrétiens en France, au XVIe siècle, Geneva, Droz, 2018, pp. 187-215 online
G. Lloyd Jones,‏ The Discovery of Hebrew in Tudor England: A Third Language.‏ הוצאת אוניברסיטת מנצ'סטר, 1983.
Stephen G. Burnett‏, (Christian Hebraism in the Reformation Era (1500-1660.‏ הוצאת בריל, 2012.
Judith Olszowy-Schlanger, בזה תוכל להבין כל לשון עברי: Hebrew Sources of an Anonymous Hebrew-Latin Grammar from Thirteenth-Century England. הוצאת בריל, 2014.
הערות שוליים

↑  ביניהם ילקוט המכירי על תרי עשר: ילקוט המכירי על תרי עשר ח"א - יואל צפניה חגי ומלאכי, בעריכת אלבארט גראינוף, באתר היברובוקס, ואת מדרש לקח טוב על מגילות איכה ושיר השירים
↑  ראו: הינרי יוחנן מאתיוס (ע), ספר הגלוי, ברלין, 1887/ תרמ"ז
ערך זה הוא קצרמרבנושא יהדות. אתם מוזמנים לתרום לוויקיפדיה ו.
אצטדיון אלפונסו לופס

| --- | --- |

אצטדיון אלפונסו לופס
 מיקום:  בוקרמנגה, קולומביה
 קואורדינטות:  7°08′12″N 73°07′00″W﻿ / ﻿7.13658889°N 73.11658889°W﻿ / 7.13658889; -73.11658889
 תקופת הפעילות:  12 בדצמבר 1941 – הווה (83 שנים)
 בעלים:  מחוז סנטנדר
 משטח:  דשא
 קבוצות:  אתלטיקו בוקרמנגה
 מושבים:  30,000
 ממדי משטח:  105X75 מטר
 he
 
אצטדיון אמריקו מונטניני (בספרדית: Estadio Américo Montanini) הוא אצטדיון כדורגל בעיר בוקרמנגה שבקולומביה, אשר מונה 30,000 מקומות, ומשמש בתור מגרשה הביתי של קבוצת אתלטיקו בוקרמנגה. נושא את שמו של נשיא קולומביה לשעבר, אלפונסו לופס פומחרו, שכיהן בשנים 1934-1938 ו-1942-1945.
היסטוריה

הוא נפתח ב-12 בדצמבר 1941 ובנייתו נעשתה בעיקר בשביל המשחקים הלאומיים של קולומביה והחל משנת 1949 הפך למגרשה הביתי של אתלטיקו בוקרמנגה. האצטדיון נפתח עם תכולה של 10,000 מקומות, אך עם השנים עבר מספר שינויים, שיפוצים והרחבות, מה שהגדיל את התכולה שכיום עומדת על כ-30,000.
הוא היה האצטדיון הראשון בקולומביה שבו הוחלף משטח הדשא בדשא מלאכותי בשנת 2006, ונחנך במשחק ידידות בין אתלטיקו בוקרמנגה והקבוצה הפרגוואית, קלוב אולימפיה.
לאחר 10 שנים של משטח מלאכותי, הוחזר הדשא הטבעי וכן בוצעו שינויים נוספים באצטדיון כמו שיפור התאורה והתקנת מושבים. כמו כן, נבחנה ב-2017 האפשרות להחליף את שמו שלך האצטדיון להרמן אסרוס, שהיה אחד משחקניה הבולטים של קולומביה ושל אתלטיקו בוקרמנגה. עם פטירתו של אסרוס ב-2018, הועלה העניין שוב לדיון.
אירועים

משחקים בין-לאומיים
מארחת המשחקים הלאומיים בשנים 1941 ו-1996
קונצרטים
אירוח אליפות דרום אמריקה עד גיל 20 בכדורגל נשים בשנת 2010
אירוח משחקי ידידות של נבחרת קולומביה
מרוצי אופנועים
מבט פנורמי אל תוך האצטדיון
מבט מהיציע המערבי
All-American Bitch

| --- | --- |
 שיר בביצוע אוליביה רודריגו
 מתוך האלבום Guts
 יצא לאור:  8 בספטמבר 2023
 סוגה:  פולק ‏•‏‏ פופ-פאנק
 שפה:  אנגלית
 אורך:  2:45
 חברת תקליטים:  גפן
 כתיבה:  אוליביה רודריגו ודן ניגרו
 הפקה:  דן ניגרו
 
"All-American Bitch" (בעברית: "כלבה כל-אמריקאית") הוא שיר ורצועת הפתיחה מתוך אלבום האולפן השני של אוליביה רודריגו, Guts.
רקע

חוויתי הרבה תרעומות על כך שאני חווה את כל הרגשות האלה של זעם ומורת רוח שהרגשתי שאני לא מסוגלת להביע, במיוחד בעבודה שלי. תמיד הרגשתי כאילו: את אף פעם לא יכולה להודות בזה, [את צריכה] להיות כל כך אסירת תודה כל הזמן, כל כך הרבה אנשים רוצים את המעמד הזה. וזה גרם להרבה רגשות מודחקים. תמיד התמודדתי עם הרצון להיות הנערה האמריקאית המושלמת ההיא והמציאות של לא להיות כזו כל הזמן.
במאי 2021, הוציאה רודריגו את אלבום הבכורה שלה, Sour. הוא הכיל "רגשות מבולגנים" שבדרך כלל לא מצפים מנשים צעירות להביע ועסק בנושא של שבירת נורמות וציפיות חברתיות.
במאי 2023, הודיעה רודריגו כי היא צפויה להוציא אלבום חדש בקרוב, ורשימת השירים המלאה לאלבום נחשפה בחודש יולי 2023 וכללה בסך הכל 12 שירים. השיר "All-American Bitch" יצא ב-8 בספטמבר 2023, עם צאתו של אלבומה השני, Guts. האלבום עוסק בבעיות טיפוסיות איתם מתמודדים אנשים בשנות העשרים לחייהם, כולל התמודדות עם תהילה.
השיר הוא הרצועה הפותחת של האלבום, והוא ביקורת סאטירית על הציפיות והסטנדרטים הכפולים שנכפים על נשים, מה שמעיד על כך שהנושא הזה, בו עסקה באלבומה הראשון, נמשך באלבומה השני.
רודריגו סיפרה כי זוהי הרצועה בה היא הכי גאה מתוך האלבום, וכי היא עוסקת בנושאים עליהם ניסתה לכתוב זמן רב. רודריגו תיארה את השיר כאחד האהובים עליה באלבום, ואף אחד מהשירים האהובים עליה שכתבה אי פעם, ושיבחה את מילותיו על כך שהביעו את רגשותיה ארוכי השנים של כעס ובלבול מודחקים כנערה. רודריגו חשפה בשיחה עם פיבי ברידג'רס כי השיר נוצר בהשראת חלק מספרה של ג'ואן דידיון, "The White Album". הביטוי "כלבה כל-אמריקאית" נלקח מהמסה של דידיון, "Slouching Towards Bethlehem" (אנ'), ורודריגו מצאה אותו משכנע, מה שהוביל אותה לכתוב שיר המבוסס עליו. מאוחר יותר, רודריגו ציינה כי זוהי אחת משלושת הרצועות האהובות עליה ביותר מתוך האלבום. רודריגו ציינה שאיבדה את קולה בזמן הקלטת השיר, במיוחד במהלך הקלטת הגשר של השיר, שם היא צרחה במשך 15 דקות ברציפות.
רודריגו הייתה גלויה לגבי האמנים שהשפיעו על המוזיקה שלה, אבל זה הוביל לפעמים להשוואות והאשמות בהעתקה. בשנת 2021, רודריגו סיפרה כי אנשים מוציאים את יצירותיה מהקשרן ומכפישים את עבודתה, והביעה אכזבה מפעולות כאלה. עם יציאת אלבומה של רודריגו, Guts, כמה מאזינים שמו לב לדמיון בין השיר "All American Bitch" לבין השיר "Start All Over" של מיילי סיירוס. קווי דמיון אלה כוללים היבטים של הפקה ומהלכים הרמוניים. בעקבות ההשוואה, מספר ההשמעות של השיר של סיירוס בפלטפורמות הסטרימינג עלה במעל ל-1000%.
הרכב

השיר מתואר כרצועה דינמית וחובקת ז'אנרים. הוא מתחיל בתור שיר פולק לפני המעבר בפתאומיות לפזמון פופ-פאנק. הלחן של השיר עובר בין גוונים מתוקים לחמוצים, ומוסיף עומק למסע הרגשי המתואר במילים.
השיר מאופיין בפירוש הלשוני והסאטירי שלו על האופן שבו מצופה מנשים צעירות לא להביע מורת רוח בגלוי. השיר מתכנס לצרחה מילולית, ומשלב אלמנטים של רגש ועוצמה גולמיים. שורות הפתיחה של השיר, במיוחד השורות שמתייחסות באופן משחקי לנאומי קבלת הפרס הרבים שנשאה רודריגו מדגישות תכונות כמו הכרת תודה, סקסיות, אדיבות ואפילו יופי ברגעים של פגיעות, ומוסיפות עומק למסר של השיר. בריאיון אצל ג'ימי קימל באוקטובר 2023, סיפרה רודריגו שהיא הייתה צריכה לשנות את מילות השיר כך שיהיו פחות בוטות.
המתיקות הראשונית של השיר והסגנון המוזיקלי יוצרים מצג של שלמות בבתים שלו. עם זאת, כשהפזמון מתחיל עם תופים וגיטרה חזקה, הטון של רודריגו משתנה כדי לשקף חרדה, תחושת מרד, וסירוב להתאים לציפיות החברתיות המצופות מנשים ונערות. המילים מדגישות את נושא המרד בציפיות בלתי אפשריות, בדומה ללחצים הקשורים לאידיאל בובת הברבי. בבית השני, רודריגו מזכירה בהומור כי יש לה קלאסה ויושרה "כמו קנדי הארור", ומדגישה את תחושת הביטחון העצמי שלה. הגשר של השיר מתייחס במפורש ללחץ החברתי על נשים לדכא את הכעס והרגשות שלהן, כשרודריגו שרה, "I don't get angry when I'm pissed, I'm the eternal optimist / I scream inside to deal with it" (בעברית: אני לא כועסת כשאני עצבנית, אני האופטימיסטית הנצחית / אני צורחת בפנים כדי להתמודד עם זה"). היבט המעבר בין "מתוק ורך" ל"קשה ורועש" בולט גם בשיר "Vampire" מתוך האלבום.
רודריגו ציינה את הסגנון של בייבס אין טוילנד ו-Rage Against the Machine כהשראה לשיר. הרכב השיר גם הושווה לרצועה "American Idiot" של להקת גרין דיי.
ביקורות

בסקירת האלבום שפורסמה ב"בילבורד", השיר מושווה ל-"Brutal" מאלבומה הקודם של אוליביה רודריגו, Sour, כששני השירים זוכים לשבחים כשירי פתיחה חזקים. הביקורת מדגישה את היכולת הייחודית של רודריגו לשלב ז'אנרים מוזיקליים שונים, ומתייחסת לתופעה כ"שבירה ז'אנרית". בסקירה אחרת, השיר תואר כרצועה שנותנת את הטון לשאר האלבום.
בביקורת שפורסמה ב"רולינג סטון", המבקר תיאר את השיר כשיר פופ פאנק פנטסטי שמהווה רצועת פתיחה נהדרת לאלבום, עם התייחסויות לשאיפה לשלמות ולהסתרת הצד האפל של רודריגו. בסקירה של אתר "The Forty-Five" מאת ריאן דאלי, רגעים ספציפיים בשירים "All-American Bitch" ו-"Logical" מודגשים כעוצמתיים ומהדהדים רגשית. בסקירה שנכתבה על ידי קאט ג'אנג על האלבום ופורסמה ב"פיצ'פורק", נכתב כי בשיר רודריגו מגלמת בסרקזם את ארכיטיפ האישה האידיאלי, ומדגישה את האבסורד שלו. בביקורת שנכתבה על ידי צ'ארלס ליונס-ברט למגזין "סלנט", השיר מוזכר בשל המעבר בין הגיטרה האקוסטית לחשמלית המשקפת את חוסר העקביות בעולם בהקשר למצג החיצוני והתחושות הפנימיות בהן נשים חוות את העולם.
ביקורות > רשימות ודירוגים

| ארגון | רשימה | מיקום | מקור |
| --- | --- | --- | --- |
| בילבורד | Guts של אוליביה רודריגו: כל 12 השירים מדורגים | 2 |  |
| The Tab | דירוג יום ההוצאה של כל שיר באלבום החדש של אוליביה רודריגו, Guts | 2 |  |
| רולינג סטון | כל שיר של אוליביה רודריגו, מדורג | 4 |  |
| Evie | דירוג כל שיר באלבום החדש של אוליביה רודריגו, Guts מהגרוע לטוב ביותר | 9 |  |
הופעות חיות

ביום צאת האלבום, רודריגו פרסמה בערוץ היוטיוב שלה סרטון שלה מבצעת את השיר במהלך חזרה. ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס. רודריגו חזרה ל-"סאטרדיי נייט לייב" ב-9 בדצמבר כדי לבצע שני ביצועים מ-Guts. הביצוע השני שלה היה לשיר "All-American Bitch". במהלך הופעה זו, היא עשתה מחווה דרמטית על ידי דקירה של עוגה אדומה ומריחתה על פניה תוך כדי הופעה אנרגטית על שולחן ארוחת ערב.
השפעה

המילים מהשיר זכו לפופולריות בטיקטוק. משתמשי הפלטפורמה השתמשו בשיר כדי לחלוק את חוויות הילדות שלהם, כולל רגעים שבהם הם נאלצו לחייך כשהם מתמודדים עם איומים או הערות משפילות, שמעו את המשפט "לא כל הגברים", או שגברים מבוגרים פנו אליהן כנערות. סרטוני טיקטוק רבים בהשראת השיר מדגישים את האתגרים בלהיות נערה בחברה שמצפה לנשיות ולעיתים קרובות משפילה את הילדות. מוזכר המושג "זעם נשי", המתייחס לכעס ולתסכול שנערות ונשים עלולות לחוש אך לעיתים קרובות צריכות להסתיר מאחורי העמדת פנים מנומסת.
מיקומי שיא

|   ‏‏‏  מצעדים (2023)> מדינה |   ‏‏‏  מצעדים (2023)> מצעד |   ‏‏‏  מצעדים (2023)> מיקום שיא |   ‏‏‏  מצעדים (2023)>  |
| --- | --- | --- | --- |
|  עולמי | בילבורד גלובל 200 | 9 |  |
|  עולמי | בילבורד גלובל ללא ארצות הברית | 23 |  |
|  אוסטרליה | מצעד הסינגלים האוסטרלי | 10 |  |
|  אוסטרליה | מצעד השירים האוסטרלי | 12 |  |
|  אירלנד | מצעד הסינגלים האירי | – |  |
|  אירלנד | מצעד השירים האירי | 8 |  |
|  ארצות הברית | בילבורד הוט 100 | 13 |  |
|  ארצות הברית | מצעד שירי הסטרימינג | 6 |  |
|  ארצות הברית | מצעד השירים הטרנדים החמים | 10 |  |
|  ארצות הברית | מצעד שירי הרוק & האלטרנטיביים | 4 |  |
|  ארצות הברית | מצעד השירים האלטרנטיביים | 3 |  |
|  ארצות הברית | מצעד שירי הסטרימינג – אלטרנטיבי | 3 |  |
|  ארצות הברית | מצעד השירים הדיגיטליים – אלטרנטיבי | 6 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג הבריטי | 13 |  |
|  הממלכה המאוחדת | מצעד השירים הבריטי של בילבורד | 12 |  |
|  יוון | IFPI Greece | 29 |  |
|  ניו זילנד | המצעד הניו זילנדי הרשמי | 7 |  |
|  סינגפור | RIAS | 22 |  |
|  סינגפור | מצעד השירים הסינגפורי של בילבורד | 21 |  |
|  ספרד | PROMUSICAE | 83 |  |
|  פולין | מצעד שירי הסטרימינג | 96 |  |
|  פורטוגל | מצעד הסינגלים הפורטוגזי | 34 |  |
|  צ'כיה | מצעד 100 הסינגלים הדיגיטליים | 88 |  |
|  צרפת | SNEP | 171 |  |
|  קנדה | קנדה הוט 100 | 15 |  |
|  שוודיה | סוורייטופליסטן | – |  |
|  שוודיה | מצעד ה-Heatseeker | 7 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 48 |  |
|  ארצות הברית | מצעד השירים האלטרנטיביים | 33 |  |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 68 |  |
|  ארצות הברית | מצעד השירים האלטרנטיביים | 42 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ברזיל (Pro-Música Brasil) | פלטינה | 40,000 |
| הממלכה המאוחדת (BPI) | כסף | 200,000 |
| ניו זילנד (Recorded Music NZ) | זהב | 15,000 |
| קנדה (Music Canada) | זהב | 40,000 |
סיכום
| בכל העולם | — | 365,000 |
סולנין

סולנין הוא רעל שנמצא בחלק מבני משפחת הסולניים.
הרעל משמש כמנגנון הגנה של הסולניים. כשצמח ממשפחת הסולניים לוקה במחלה או טפיל כלשהו, או כשהוא נמצא זמן רב בשמש, הוא מפיק סולנין על מנת שלא ייפגע או ייאכל על ידי חיה. הסולנין משפיע תוך מספר שעות מתחילת תהליך העיכול. בדרך כלל תופעות הלוואי הן שלשול, הקאות ותחושת נימול. במקרים קיצוניים ישנן הפרעות בקצב הלב, שיתוק ומוות. כיוון שהסולניים מפרסמים את רעילותם בצבע ירקרק וטעם מריר, מקרי הרעלה הם נדירים.
לקריאה נוספת

רן לוי, האוניברסיטה הקטנה של המדעים, עמוד 192
תשישות חום

| --- | --- |
 תחום:  רפואת חירום 
 קישורים ומאגרי מידע
 eMedicine:  166320 
 MeSH:  D018882
 סיווגים
 ICD-10:  T67.0 
 
תשישות חום היא תגובה חריפה של הגוף לחשיפה לחום. מציגה את העובדה שעלייה בחום הגוף אינה חייבת להיות תוצאה של איבוד נוזלים (התייבשות).
הסכנה העיקרית לגוף האדם בתשישות החום היא ההידרדרות למצב מסכן חיים שהוא מכת חום. אדם הסובל מתשישות חום, אם לא יורחק מהגורם המסכן, מצבו ידרדר עד כדי מוות.
סימנים וגורמים לתשישות חום

שהייה בחום ובחוסר שתייה
שינויים במצב המנטלי (עצבנות, אי שקט, בלבול, קהות חושים)
דופק מהיר
סחרחורות
בחילות / הקאות (שייתכן שגרמו לאיבוד נוזלים מוקדם יותר, וכעת ממשיכות לגרום להתייבשות אם לא התפתחה כבר)
כאבי ראש
שלשולים (מדרדרים את המצב על ידי איבוד נוזלים)
התכווצויות שרירים
עילפון
טיפול בתשישות חום

הטיפול בתשישות החום הוא בעיקרו הורדת טמפרטורת הגוף בהקדם האפשרי לפני התפתחות של מכת חום.
הרחקה למקום מוצל וקריר
הפסקת כל פעילות גופנית (כדי למנוע עומס, ייצור אנרגיה והעלאה נוספת של טמפרטורת הגוף)
השלמת נוזלים על ידי מתן שתייה קרה וממותקת ועירוי נוזלים.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אלרגיה לחלב

.
| --- | --- |

 תחום:  אלרגולוגיה 
 גורם:  חלב 
 תסמינים:  שלשול, בחילה, הקאה 
 קישורים ומאגרי מידע
 MeSH:  D016269
 
אלרגיה לחלב היא סוג של אלרגיה למזון שבה מתקיימת תגובה חיסונית לאחד או יותר מחלבוני חלב שמקורו בבעל חיים כלשהו.
השכיחות המדווחת בספרות, בקרב פעוטות ותינוקות נעה בין 2% לבין 5% וחולפת לרוב עד גיל 5 שנים. על פי מחקר שנערך בישראל, שכיחות האלרגיה מסוג lgE לחלב בקרב תינוקות, היא 2-3%. שיעור התינוקות המאובחנים כסובלים מאלרגיה לחלב גבוה מהשיעור האמיתי. הטיפול באנשים אלרגיים לחלב היא הימנעות מוחלטת מחלב ומוצריו, וכן ממזונות המכילים חלבוני חלב.
תסמינים

התסמינים העיקריים לאלרגיה לחלב הם פריחה בעור, סרפדת, הקאות, שלשול ועצירות.
הופעת התסמינים עלולה להתרחש בין דקות ספורות לאחר החשיפה לחלבונים לבין מספר שעות לאחר מכן. בחלק מהמקרים הופעת התסמינים תתרחש אף מספר ימים לאחר החשיפה לחלבונים.
נתונים על מקרים בישראל

בשנים 2011-2004 תועדו בישראל שלושה מקרי מוות של ילדים חולי אסתמה אלרגיים לחלבון חלב, כתוצאה מחשיפה למיליגרמים של חלבון חלב בתוך מזון שסומן פרווה.
ב-2019 דיווח מגן דוד אדום על 865 ילדים ובני נוער בישראל שפונו לבתי חולים כתוצאה מתגובה אלרגית, כש-290 מהם סבלו מתגובה אנפילקטית קשה - הגורמת לסכנת חיים מידית. ב-2020 דווח על 592 ילדים ובני נוער בישראל שפונו לבתי החולים עם תגובות אלרגיה כש-230 מהם סבלו מתגובה אנפילקטית  לגבי כלל האוכלוסייה לא קיימים נתונים.
הבדלים מול רגישות ללקטוז

אלרגיה לחלב היא אלרגיה לחלבונים שבחלב, כלומר תגובה חיסונית שלילית לחלבונים בחלב בעוד שאי-סבילות ללקטוז היא תסמונת קלינית המאופיינת בחוסר היכולת לעכל לקטוז בצורה מיטבית.
סטטיסטיקה

אלרגיה לחלב היא האלרגיה למזון השכיחה ביותר בקרב התינוקות. אלרגיה לחלב קיימת בקרב 2% ל-3% מהתינוקות במדינות המפותחות בעולם, בעוד שאצל 85-90% מתוכם האלרגיה לחלב חולפת עד גיל 3.
ראו גם

אלרגיה
אנפילקסיס
לקריאה נוספת

ליאת נחשון, יצחק כץ, "חשיבות "עצמות חלב" ל"עצמות בינה" : חלב פרה ובריאות העצם - לקחים מהלוקים באלרגיה לחלב", הרפואה, מרץ 2016, אדר א'-אדר ב' תשע"ו, כרך 155, חוברת 3, עמוד 163-166.
הערות שוליים

↑  הערך "אלרגיה לחלב פרה בילדים - Cow’s milk allergy in children", באתר ויקירפואה
↑  http://www.ima.org.il/FilesUpload/IMAJ/0/38/19352.pdf
↑  הערך "אי סבילות ללקטוז במבוגרים - נייר עמדה", באתר ויקירפואה
↑  Host A. Frequency of cow's milk allergy in childhood. Ann Allergy Asthma Immunol 2002;89(6 Suppl 1):33-7. PMID 12487202.
| --- | --- |
בקרת זהויות :  NKC: ph770179 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Pies Descalzos

Pies Descalzos (באנגלית: Bare Feet; בעברית: כפות רגליים יחפות) הוא אלבום האולפן השלישי של הזמרת-יוצרת הקולומביאנית שאקירה, אשר יצא לאור ב-6 באוקטובר 1995 על ידי חברות התקליטים סוני מיוזיק אנטרטיינמנט וקולומביה רקורדס. האלבום משלב בתוכו את סגנון הפופ הלטיני, ואף מכיל בתוכו אלמנטים של פופ רוק. לאחר שאלבום הבכורה שלה Magia ואלבומה השני Peligro כשלו, נתנו לה חברות התקליטים שלה הזדמנות אחרונה להוצאת אלבום אולפן נוסף, שאיתו קיוו כי תפרוץ לתודעה. האלבום זיכה את שאקירה בהצלחה עולמית בן רגע, ומכירותיו מסתכמות בכ-5 מיליון עותקים.
מהאלבום יצאו שישה סינגלים. הראשון מביניהם, "Estoy Aquí", היה סינגל הפריצה שלה, והצליח להגיע למקום השני במצעד השירים הלטיניים, והראשון במצעד שירי הפופ הלטיניים. "¿Dónde Estás Corazón?", שיצא כסינגל השני, שיחזר את אותה הצלחה כאשר הגיע למקום ה-5 במצעד השירים הלטיניים, וה-3 במצעד שירי הפופ הלטיניים. הסינגל השלישי "Pies Descalzos, Sueños Blancos", הגיע בשיאו אל המקום ה-5 במצעד המקסיקני, ואילו הרביעי "Un Poco de Amor", הצליח לכבוש את פסגת המצעד שבוונצואלה. הסינגל החמישי "Antología", הצליח להגיע אל המקום ה-3 במצעד השירים הלטיניים, ולהפוך לאחד מהשירים המזוהים ביותר עם הזמרת, והסינגל השישי והאחרון "Se Quiere, Se Mata", הצליח לכבוש את פסגת מצעד שירי הפופ הלטיניים. שאקירה יצאה לסיבוב ההופעות הראשון שלה "Tour Pies Descalzos", ב-1996, כדי לקדם את האלבום, ואת שני קודמיו.
מבחינה מסחרית, האלבום הפך לפורץ הדרך של שאקירה, ובזכותו הפכה לבעלת חשיבות באמריקה הלטינית. לאלבום הוענק פרס "פריזמת היהלום" בקולומביה, על מכירות של למעלה ממיליון עותקים. האלבום הצליח להיכנס אל החמישייה הפותחת בשני מצעדי האלבומים הלטיניים הגדולים ביותר בארצות הברית, ובסמוך לכך, הוכרז כמעמד פלטינה על סמך איגוד תעשיית ההקלטות האמריקאי (RIAA), דבר אשר הופך אותו לאחד מהאלבומים הלטיניים הנמכרים ביותר בכל הזמנים בארצות הברית. על פי ג'ון לאנרט מבילבורד, האלבום היווה כאבן דרך חשובה בארץ מולדתה. כמו כן, הפך האלבום לאחד מן האלבומים הלטיניים הנמכרים ביותר בארצות הברית.
מאוחר יותר בשנת 2002, השיקה שאקירה מחדש את האלבום בשם, Colección de Oro, בפורמט של אלבום להיטים.
רקע והפקה

האלבום הופק על ידי שאקירה ולואיס פרננדו אוצ'ואה, וכל שיריו נכתבו והופקו על ידי אותם השניים גם כן.
בשנת 1990, בגיל 13 בלבד, הוחתמה שאקירה על חוזקה הקלטות עם סוני מיוזיק אנטרטיינמנט. אלבום הבכורה שלה Magia, אשר יצא שנה לאחר מכן, הכיל בתוכו שירים אשר נכתבו על ידה בגיל 8. לאחר שיצא לחנויות המוזיקה, חווה האלבום כישלון נחרץ, כאשר נמכר בסדר גודל של כ-1,200 עותקים. דבר דומה קרה גם עם אלבומה השני, Peligro. כתוצאה מכך, שאקירה לקחה הפסקה של שנתיים מן עולם המוזיקה, לטובת השלמת 12 שנות לימוד.
כדי לנסות ולשקם את הקריירה שלה בחזרה, הוציאה שאקירה את האלבום הזה כאלבום הבכורה שלה. עלות הפקתו של האלבום הייתה בסך 100,000 דולר, וצפי מכירותיו עמד על כ-100,000 עותקים בלבד.
יציאה וקידום

האלבום יצא לאור ב-6 באוקטובר 1995, וכמה שנים לאחר מכן היה זמין באפל מיוזיק, בספוטיפיי, ובשאר שרתי המוזיקה. גרסתו המחודשת Colección de Oro, אשר יצאה בשנת 2002, לא הועלתה לשרתי המוזיקה, אך היה אפשר לשמוע אותה ביוטיוב.
יציאה וקידום > סינגלים

"Estoy Aquí" - יצא לאור ב-29 באוגוסט 1996, כסינגל הראשון והפותח מתוך האלבום. את השיר כתבה שאקירה ביחד עם לואיס פרננדו אוצ'ואה, שגם הפיק את השיר ביחד איתה. השיר הפך לסינגל הפריצה של שאקירה, כאשר הגיע בשיאו אל המקום ה-2 במצעד השירים הלטיניים, ה-1 במצעד שירי הפופ הלטיניים, וה-32 במצעד סוף השנה של השירים הלטיניים. בנוסף לכך, הווידאו קליפ אשר צולם לשיר צבר 50 מיליון צפיות, והפך לשני הנצפה ביותר מן האלבום.
"¿Dónde Estás Corazón?" - יצא לאור ב-26 בפברואר 1996, כסינגל השני מתוך האלבום. את השיר כתבו והפיקו שאקירה ולואיס פרננדו אוצ'ואה. השיר כשמו, מדבר על אהבה שחמקה מזרועותיה של שאקירה ועל המשבר שהיא חווה לאחר מכן. השיר הגיע אל המקום ה-5 במצעד השירים הלטיניים, וה-3 במצעד שירי הפופ הלטיניים. הקליפ של השיר זכה להצלחה נאה, וצבר למעלה מ-28 מיליון צפיות.
"Pies Descalzos, Sueños Blancos" - יצא לאור ב-15 באפריל 1996, כסינגל השלישי מתוך האלבום. השיר נכתב והופק על ידי שאקירה ולואיס פרננדו אוצ'ואה. לשיר יצאה גרסה בפורטוגזית הנקראת "Pés Descalços". השיר הגיע אל המקום ה-11 במצעד שירי הפופ הלטיניים, ולמקום ה-5 במצעד המקסיקני. בקליפ שיצא עבור השיר ניתן לראות אנשים רבים כשלפניהם חבושות מסיכות מבעיתות. בין לבין יש סצנות שניתן לראות כפות רגליים שבוקעות מתוך האדמה, וקומץ של אנשים אשר מנגנים בגיטרות מסביב למתחרש.
"Un Poco de Amor" - יצא לאור ב-16 במאי 1996, כסינגל הרביעי מתוך האלבום. השיר נכתב והופק על ידי שאקירה ולואיס פרנדדו אוצ'ואה. השיר הוא בסגנון הרגאיי והפופ הלטיני. בסמוך לצאתו הצליח השיר להגיע למקום ה-11 במצעד שירי הפופ הלטיניים, וה-1 במצעד שבוונצואלה. בקליפ ניתן לראות את שאקירה כששיערה צבוע בשחור ועלים נידפים ברוח. לאחר מכן, ניתן לראותה עולה אל הבמה ומתחילה לשיר את השיר, ואת הקהל אשר מתאסף סביבה. לאורכו של הקליפ ניתן לראות קטעים שבהם העלים עפים על שאקירה.
"Antología" - יצא לאור ב-9 בינואר 1997, כסינגל החמישי מתוך האלבום. את השיר כתבו והפיקו שאקירה ולואיס פרננדו אוצ'ואה. בשיאו הצליח השיר להגיע אל המקום ה-3 במצעד השירים הלטיניים, וה-15 במצעד שירי הפופ הלטיניים. הקליפ של השיר יצא באותה שנה שבה יצא השיר כסינגל, והוא מעין הופעה חיה. את הקליפ העלתה שאקירה לערוץ ה-Vevo שלה בשנת 2009, 12 שנים לאחר צאתו המקורית. נכון לדצמבר 2017, מונה הצפיות שלו עומד על כ-75 מיליון צפיות, דבר אשר הופך אותו לנצפה ביותר מן האלבום.
"Se Quiere, Se Mata" - יצא לאור ב-10 במרץ 1997, כסינגל השישי והאחרון מתוך האלבום. השיר נכתב והופק על ידי שאקירה ולואיס פרננדו אוצ'ואה. עם יציאתו הצליח השיר להגיע אל המקום ה-8 במצעד שירי השירים הלטיניים, וה-1 במצעד שירי הפופ הלטיניים. בקליפ שיצא עבור השיר ניתן לראות חפצים אשר קשורים לבית משפט, ולצדק. השיר מדבר על ההגינות השוררת בכל בן אדם, ושהצדק תמיד צריך לצאת לאור, דבר אשר מסביר את צילומו בבית משפט.
יציאה וקידום > סיבוב הופעות

ב-27 בפברואר 1996, יצאה שאקירה לסיבוב ההופעות הראשון שלה "Tour Pies Descalzos", על מנת לקדם את האלבום. אף על פי שאלבום הבכורה שלה Magia, ואלבומה השני Peligro, יצאו כמה שנים לפני כן, הסיבוב נתמך גם על גביהם, והכיל בתוך רשימת השירים שלו את "Magia", ו-"Tú Serás la Historia de Mi Vida". למרות הצלחתו של סיבוב ההופעות במכירות הכרטיסים, הוא קיבל ביקורות פושרות בשל השימוש בפלייבק, והארגון הלא טוב של המופע בעיקר בהונדורס. במופעים שהתקיימו בין ה-10 באפריל 1996, עד ל-18 באפריל 1996, ובהופעה שהתקיימה ב-14 בנובמבר 1996, הופיע עם שאקירה הזמר הלטיני ריקי מרטין.
את סיבוב ההופעות החלה שאקירה ב-27 בפברואר 1996, עם הופעה במדיין, שבארץ מולדתה, קולומביה. בסמוך לכך, המשיכה שאקירה להופיע בערים נוספות אשר נמצאות בקולומביה, ולאחר מכן קיימה הופעות באקוודור ובוונצואלה, ובכך הסתיים הלג הראשון של אמריקה הדרומית. בין היתר קיימה שאקירה שבעה לגים נוספים באמריקה הדרומית, אמריקה המרכזית, אמריקה הצפונית ואירופה, ובסך הכל הופיעה במסגרת סיבוב ההופעות 74 פעמים. בנוסף לכך, השיר שאיתו הופיעה שאקירה הכי הרבה פעמים בסיבוב ההופעות היה, "Estoy Aquí".
המופעים שהתקיימו באקוודור ביולי 1996, צולמו ושודרו בטלוויזיה, ולאחר מכן, ב-1 באוגוסט 1996, הופיעה שאקירה בלימה, פרו, ביריד השנתי "Feria del Hogar", כחלק מסיבוב ההופעות. כמה חודשים לאחר מכן, ב-17 בפברואר 1997, הופיעה שאקירה בפסטיבל הבינלאומי של ויניה דל מאר, "Viña del Mar International Song Festival".
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
About.com: 
AllMusic: 
בילבורד: חיובי
רולינג סטון: 
באפן רטרואקטיבי, זכה האלבום לשבחים רבים וחיוביים ממבקרי המוזיקה. קרלוס קינטנה מ-About.com, אמר על האלבום כי "הוא מכיל בתוכו סגנונות שונים ומרובים, ואלמנטים נכבדים ממספר תרבויות שונות". חוסה פ. פרומיס מ-AllMusic, סקר את האלבום בחיוביות והעניק לו 4 כוכבי זהב. סוקר נוסף מבילבורד, סיפק ביקורת חיובית כלפי האלבום, ואמר עליו כי הוא מלא ב-"תשוקה ותעוזה, ובנוסף לכך, גם ישיר".
ביקורות > שבחים והכרה

בשנת 1997, זכה האלבום בשני פרסי המוזיקה הלטיניים של בילבורד, בקטוגריות – "אלבום הפופ הנשי של השנה", ו-"אלבום הפופ פורץ הדרך של השנה". בנוסף לכך, הסינגל הרביעי מתוכו "Un Poco de Amor", זכה באותו ערב בפרס נוסף, בקטגוריית "הווידאו קליפ של השנה". בזכות האלבום שאקירה עצמה זכתה בשני פרסי "Lo Nuestro", בקטגוריות – "אמנית הפופ של השנה" ו"אמן הפופ החדש של השנה". בשנת 2015, בילבורד הצהירו כי האלבום הוא אחד מתוך האלבומים הלטיניים החיוניים ביותר שהיו בשנים האחרונות.
הצלחה מסחרית

מבחינה מסחרית, האלבום הפך לפורץ הדרך של שאקירה, והפך אותה לאמנית בעלת הערכה רבה באמריקה הלטינית. בארגנטינה, זכה האלבום למעמד הפלטינה, עבור מכירות של 120,000 עותקים. בארץ מולדתה קולומביה, זכה האלבום בפרס "פריזמת היהלום", עבור מכירות של מיליון עותקים, מה שהפך אותו לאחד מהאלבומים הנמכרים ביותר בכל הזמנים במדינה. לאחר מכן הוכרז כמעמד פלטינה גם בברזיל; עבור מכירות של כ-1,200,000 עותקים, ובכך הפך האלבום לאחד מהנמכרים ביותר במדינה זו. מאוחר יותר, קיבל האלבום את תואר הפלטינה גם בצ'ילה, וגם באקוודור, עבור מכירות של כ-15,000 עותקים.
בפרו הצליח האלבום לזכות בתואר הפלטינה גם כן, עבור מכירות של כ-10,000 עותקים. בוונצואלה הצליח לקבל את אותו התואר גם כן, ובאותו הזמן הצליח להגיע אל המקום ה-71 במצעד האלבומים שבגרמניה. בארצות הברית לא הצליח האלבום להיכנס אל הבילבורד 200, אך הצליח להגיע בשיאו אל המקום ה-5 במצעד האלבומים הלטיניים, וה-3 במצעד אלבומי הפופ הלטיניים. כמה חודשים לאחר מכן, העניק איגוד תעשיית ההקלטות האמריקאי (RIAA) את תואר הפלטינה לאלבום, עבור מכירות של כ-1,000,000 עותקים במדינה זו. נכון לשנת 2008, מכירותיו העולמיות של האלבום מסתכמות בכלמעלה מ-5 מיליון עותקים.